CBG แรลลี่ยาว! บวกอีก 6% ลุ้นกำไร Q2/62 โตก้าวกระโดด-H2/62 โตต่อเนื่องแนะซื้อเป้า 83 บ.
CBG แรลลี่ยาว! บวกอีก 6% ลุ้นกำไร Q2/62 โตก้าวกระโดด-H2/62 โตต่อเนื่องแนะซื้อเป้า 83 บ.
CBG แรลลี่ยาว! บวกอีก 6% ลุ้นกำไร Q2/62 โตก้าวกระโดด-H2/62 โตต่อเนื่องแนะซื้อเป้า 83 บ.
25 ก.ค. 2562

ผู้สื่อข่าวรายงานว่า บริษัท คาราบาวกรุ๊ป จำกัด (มหาชน) หรือ CBG ณ เวลา 15.59 น. อยู่ที่ระดับ 79.00 บาท บวก 4.75 บาท หรือ 6.40% ด้วยมูลค่าซื้อขาย 585.01 ล้านบาท

บล.เคทีบี (ประเทศไทย) ระบุว่า CBG ยังคงคำแนะนำ “ซื้อ” ที่ราคาเป้าหมายปี 2020 ที่ 83.00 บาท อิง PER 35x ถึงแม้ว่าราคาหุ้นจะปรับตัวเพิ่มขึ้น 19% ใน 3 เดือนที่ผ่านมา แต่มองว่าหุ้นยังน่าสนใจ โดยประเมินว่า CBG จะเข้าสู่วัฎจักรการเติบโตรอบใหม่ในปีนี้
ทั้งนี้ประเมินว่าตลาดมีแนวโน้มปรับประมาณการหลังประกาศผลประกอบการไตรมาส 2/62 จากแนวโน้มผลประกอบการที่สูงกว่าตลาดคาด อีกทั้งยังมองว่าราคาเป้าหมายจาก Consensus ยังไม่สะท้อนผลประกอบการปี 2019 – 20 สำหรับไตรมาส 2/62 ประมาณการกำไรสุทธิ อยู่ที่ 515 ล้านบาท (+145% เทียบช่วงเดียวกันของปีก่อน, +23%เทียบไตรมาสก่อนหน้า) ซึ่งสูงกว่าที่ตลาดคาด จาก 1) รายได้ขยายตัว +2%เทียบช่วงเดียวกันของปีก่อน,+10QoQ 2) GPM ที่ขยายตัว เทียบช่วงเดียวกันของปีก่อน,เทียบไตรมาสก่อนหน้า อยู่ที่ 37.6% จากต้นทุนเศษแก้วและน้ำตาลที่ลดลง
อีกทั้ง ยังมี Cost saving จากโรงงาน ACM ทั้งนี้ ผลประกอบการครึ่งแรกปี 2562 คิดเป็น 49% ของกำไรปกติทั้งหมด แต่ประเมินว่า กำไรปกติในครึ่งหลังปี 2562 จะขยายตัวต่อเนื่อง +26%เทียบช่วงเดียวกันของปีก่อน จากตลาดเครื่องดื่มชูกำลังในประเทศที่ขยายตัวต่อเนื่อง
ดังนั้น คงประมาณการกำไรสุทธิปี 2019 ที่ 1,919 ล้านบาท (+66%เทียบช่วงเดียวกันของปีก่อน) ปัจจุบัน CBG เทรดอยู่ที่ PER ปี 2020 ที่ 31.9x ต่ำกว่าค่าเฉลี่ยย้อนหลัง 5 ปีที่ PER 42.4x